Oficialusis leidinys L 284 , 09/11/2000 p. 0017 - 0031



EEE jungtinio komiteto sprendimas Nr. 56/1999 1999 m. balandžio 30 d. iš dalies keičiantis EEE susitarimo XIII priedą (Transportas) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo XIII priedas buvo iš dalies pakeistas 1999 m. kovo 26 d. EEE jungtinio komiteto sprendimu Nr. 40/1999 [1]; (2) 1998 m. spalio 2 d. Komisijos reglamentas (EB) Nr. 2121/98, nustatantis išsamias Tarybos reglamentų (EEB) Nr. 684/92 ir (EB) Nr. 12/89 taikymo taisykles dėl keleivių vežimo tolimojo susisiekimo ir miesto autobusais dokumentų [2], turi būti įtrauktas į Susitarimą; (3) Komisijos reglamentas (EB) Nr. 2121/98 nuo 1999 m. gruodžio 31 d. panaikina 1992 m. liepos 1 d. Komisijos reglamentą (EEB) Nr. 1839/92, nustatantį išsamias Tarybos reglamento (EEB) Nr. 684/92 taikymo taisykles, susijusias su tarptautiniu keleivių vežimu [3], kuris įtrauktas į Susitarimą ir dėl to nuo tos pačios datos turi būti išbrauktas iš Susitarimo, NUSPRENDĖ: 1 straipsnis Susitarimo XIII priede po 33b punkto (Tarybos reglamentas 12/98/EB) įterpiamas šis punktas: "33c. 398 R 2121: 1998 m. spalio 2 d. Komisijos reglamentas (EB) Nr. 2121/98, nustatantis išsamias Tarybos reglamentų (EEB) Nr. 684/92 ir (EB) Nr. 12/89 taikymo taisykles dėl keleivių vežimo tolimojo susisiekimo ir miesto autobusais dokumentų (OL L 268, 1998 10 3, p. 10). Reglamento nuostatos šio Susitarimo tikslais adaptuojamos taip: a) ELPA valstybės pripažįsta Bendrijos dokumentus, išduotus EB valstybėje narėje pagal šį reglamentą. Siekiant tokio pripažinimo, Bendrijos dokumentus reglamentuojančiose nuostatose, išdėstytose reglamento II, III, IV, V ir VI prieduose, pateikta nuoroda į "valstybę narę/nares" reiškia "EB valstybę narę/nares, Islandiją, Lichtenšteiną arba Norvegiją", o II, III, IV ir V prieduose pateiktų dokumentų antraščių nuorodos į "valstybes nares" reiškia "valstybes, kurios yra arba EB valstybės narės, arba ELPA valstybės"; b) Bendrija ir EB valstybės narės pripažįsta dokumentus, išduotus Islandijoje, Lichtenšteine ir Norvegijoje pagal šį reglamentą su c punkte pateiktomis arba minimomis adaptacijomis; c) Islandija, Lichtenšteinas ir Norvegija išduoda dokumentus, kurie atitinka: - Reglamento I priedą, - kitus reglamento priedus, priimtus pagal šio priedo 6 priedėlyje pateiktą pavyzdį." 2 straipsnis Šio sprendimo priedo priedėlis tampa Susitarimo XIII priedo 6 priedėliu. 3 straipsnis Susitarimo XIII priedo 33 punkto (Komisijos reglamentas (EEB) Nr. 1839/92) tekstas išbraukiamas nuo 1999 m. gruodžio 31 d. 4 straipsnis Komisijos reglamento (EB) Nr. 2121/98 tekstai islandų ir norvegų kalbomis, kurie pridedami prie šio sprendimo teksto atitinkamomis kalbomis, yra autentiški. 5 straipsnis Šis sprendimas įsigalioja 1999 m. liepos 23 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį. 6 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 1999 m. balandžio 30 d. EEE jungtinio komiteto vardu Pirmininkas F. Barbaso [1] OL L 266, 2000 10 19. [2] OL L 268, 1998 10 3, p. 10. [3] OL L 187, 1992 7 7, p. 5. -------------------------------------------------- PRIEDAS EEE jungtinio komiteto sprendimo Nr. 56/1999 6 Priedėlis KOMISIJOS REGLAMENTO (EEB) Nr. 2121/98 PRIEDE PATEIKTI DOKUMENTAI, ADAPTUOTI EEE SUSITARIMO TIKSLAIS (žr. Susitarimo XIII priedo 33c punkto c adaptaciją) II PRIEDAS +++++ TIFF +++++ +++++ TIFF +++++ +++++ TIFF +++++ III PRIEDAS +++++ TIFF +++++ +++++ TIFF +++++ +++++ TIFF +++++ IV PRIEDAS +++++ TIFF +++++ +++++ TIFF +++++ +++++ TIFF +++++ V PRIEDAS +++++ TIFF +++++ +++++ TIFF +++++ VI PRIEDAS +++++ TIFF +++++ --------------------------------------------------